सीएम को भेजी एमडीयू में शिक्षकों की भर्ती में गड़बड़ी की शिकायत
रोहतक |एमडीयू मेंशिक्षकों की भर्ती में गड़बड़ी को लेकर अंबेडकर स्टूडेंट्स फ्रंट का धरना जारी है। फ्रंट के सदस्यों ने अपनी मांगों को लेकर नारेबाजी के जरिए विरोध प्रकट किया। इसके अलावा सीएम के नाम एक पत्र भेज कर भर्ती में गड़बड़ी की शिकायत की गई है। फ्रंट के चेयरमैन राकेश चोपड़ा ने बताया कि विवि प्रशासन विद्यार्थियों की मांगों को लेकर गंभीर नहीं है। विवि प्रशासन ने 8 मार्च का साक्षात्कार रद्द नहीं किया तो प्रदर्शन उग्र रूप ले सकता है। डॉ. अंबेडकर टीचिंग एसोसिएशन एमडीयू ने भी फ्रंट को अपना समर्थन दिया है। इधर, समीर नाम के व्यक्ति ने सीएम को इस मामले में शिकायत भेज कर साक्षात्कार को रद्द करने की मांग की है।
hin_Deva hin_Deva